smcproject/ml-wiki-sentences huggingface dataset:
ആധ്യം തന്നെ മുളക് വറുക്കാനുള്ള മാവ് തയ്യാറാക്കുക മാവ് തയ്യാറാക്കുന്നത് നന്നായാൽ മാത്രമാണ് നല്ല രുചിയൂറും മുളക് ബജ്ജി ഉണ്ടാക്കാൻ സാധിക്കൂ .
( ഒരു കിലോ മുളകുകൊണ്ട്  ബജ്ജി ഉണ്ടാക്കാൻ ആവശ്യമായ സാധനങ്ങളുടെ അളവാണ് ഞാൻ പറയാൻ പോകുന്നത്
ഇനി നിങ്ങൾക്ക് ഒരു കിലോയുടെ താഴെയാണ് മുളക് ബജ്ജി ഉണ്ടാക്കേണ്ടതെങ്കിൽ അല്ലെങ്കിൽ ഒരു കിലോയുടെ മുകളിൽ ആണ് ഉണ്ടാക്കേണ്ടതെങ്കിലും  ഞാൻ മുകളിൽ പറഞ്ഞിരിക്കുന്ന അളവുകൾ  താരതമ്യം ചെയ്‌തു കൂട്ടുകയോ കുറക്കുകയോ ചെയ്‌താൽ മതി.
പീസ് മാവ് ( അല്ലെങ്കിൽ കടല മാവ് ) -  500 gm
മൈത  - 50 gm
മീറ്റ് മസാല  - ഒരു സ്പൂൺ
ഉപ്പ്  -  ആവിശത്തിന്
സോഡാപ്പൊടി -  കാൽ ടീസ്പൂണിന് താഴെ  ( ഒരു നുള്ള് )
Red Color -  ഒരു നുള്ള് ( അൽപ്പം )
ആവിഷത്തിന് വെള്ളം ചേർത്തു നന്നായി മിക്സ്‌ ചെയ്യുകാ  അൽപ്പം കുറുകി ഇരിക്കുന്നവിധത്തിൽ  വേണം മാവ് തയ്യാറാക്കാൻ  എങ്കിൽ മാത്രമേ മുളക് ബജ്ജി എണ്ണയിൽ നിന്നും കോരുമ്പോൾ  നല്ല സോഫ്റ്റ്‌ ആയും    എണ്ണ മാക്സിമം വാർന്നു പോവുകയും ചെയ്യു .
മാവ് വല്ലാണ്ട് ലൂസ് ആയി കുഴച്ചാൽ ബജ്ജി വറുക്കുമ്പോൾ ബജ്ജി ഒരുപാട് എണ്ണ കുടിക്കാനും ചാൻസ് ഉണ്ട് പിന്നെ അതിന്റ
കിട്ടുകയുമില്ലാ അപ്പോൾ ഈ കാര്യം മാത്രം  ഒന്ന് നിങ്ങൾക്ക്  ഉണ്ടാക്കേണ്ടത്  ഒരു കിലോയിൽ കുറവാണെങ്കിലും അല്ലേൽ ഒരു കിലോയിൽ കൂടുതൽ ആണെങ്കിലും   ഞാൻ പറഞ്ഞ  ചേരുവകൾ തരാതമ്യം ചെയ്ത്   ണ്ടാക്കാനുപയോഗിക്കുന്ന മുളക് കടയിൽ കെട്ടിത്തൂക്കിയിട്ടിരിക്കുന്നു.
ഒരു മുളക് ബജി കട.
ബജി മുളക് ചെടി
മലേഷ്യയിലെ വിദ്യാഭ്യാസം
മലേഷ്യയിലെ വിദ്യാഭ്യാസം വിദ്യാഭ്യാസമന്ത്രാലയം (Kementerian Pendidikan) ആണു കൈകാര്യം ചെയ്യുന്നത്.
ഫെഡറൽ സർക്കറിനാണ് വിദ്യാഭ്യാസച്ചുമതലയുള്ളതെങ്കിലും പ്രാദേശികസർക്കാറുകൾക്കും വിദ്യാഭ്യാസ മന്ത്രാലയമുണ്ട്.
ആ പ്രാദേശികസർക്കാറുകൾ അവരുടെ നിയന്ത്രിതപ്രദേശങ്ങളിലെ വിദ്യാഭ്യാസകാര്യങ്ങളെ നിയന്ത്രിക്കുവാൻ അധികാരമുണ്ട്.
1996ലെ വിദ്യാഭ്യാസനിയമം ആണ് പ്രധാനപ്പെട്ട ഭരണഘടനാനിയമം
വിദ്യാഭ്യാസ സംവിധാനം പ്രീസ്കൂൾ വിദ്യാഭ്യാസം, പ്രാഥമികവിദ്യാഭ്യാസം, സെക്കണ്ടറി വിദ്യാഭ്യാസം, പോസ്റ്റ് സെക്കണ്ടറി വിദ്യാഭ്യാസം, തൃതീയ വിദ്യാഭ്യാസം എന്നിങ്ങനെ തിരിച്ചിട്ടുണ്ട്.
മലേഷ്യയിൽ വിദ്യാഭ്യാസം ഒന്നുകിൽ പൊതുവിദ്യാലയങ്ങളിൽ നിന്നു എല്ലാ മലേഷ്യക്കാർക്കും ലഭ്യമായ സൗജന്യമായ ബഹുഭാഷാവിദ്യാഭ്യാസമോ സ്വകാര്യ സ്കൂളുകളിൽനിന്നും ലഭ്യമായ സ്വകാര്യവിദ്യാഭ്യാസമോ വീടുകളിൽ ഇരുത്തി പടിപ്പിക്കുന്ന ഹോം സ്കൂളിങ്ങോ ആകാം.
നിയമപരമായി, പ്രാഥമികവിദ്യാഭ്യാസം സൗജന്യമാണ്.
റിപ്പബ്ലിക് ഓഫ് കൊറിയ, ജപ്പാൻ, സിങ്കപ്പൂർ തുടങ്ങിയ ഏഷ്യൻ രാജ്യങ്ങളിലെപോലെ സ്റ്റാൻഡഡൈസ് ചെയ്ത് (മാനകീകരണം നടത്തിയ)മൂല്യനിർണ്ണയന പ്രവർത്തനങ്ങൾ ഇവിടെ പൊതുവേ നടത്തിവരുന്നുണ്ട്.
ഇപ്പോൾ, 37 സ്വകാര്യ സർവ്വകലാശാലകളും 20 സർവ്വകലാശാലാ കോളജുകളും 9 വിദേശ സർവ്വകലാശാലാശാഖകളും ചേർന്ന് 414 സ്വകാര്യ കോളജുകൾ പ്രവർത്തിക്കുന്നു.
ചരിത്രം Batu Pahat High School in Johor.
Education Museum in Malacca .
സ്കൂൾ ഗ്രേഡുകൾ Level/Grade Typical age Preschool Pre-school playgroup 3–4 Kindergarten 4–6 Primary school Year 1 7 Year 2 8 Year 3 9 Year 4 10 Year 5 11 Year 6 12 Secondary school Form 1 13 (or 14 for those who studied one-year transition class "Remove") Form 2 14 (or 15) Form 3 15 (or 16) Form 4 16 (or 17) Form 5 17 (or 18) Form 6/Pre-University 18 or above (Available in some schools) Post-secondary education Tertiary education (College or University) Ages vary പ്രീസ്കൂൾ വിദ്യാഭ്യാസം പ്രാഥമിക വിദ്യാഭ്യാസം Peringgit Primary School in Malacca.
സ്കൂൾ തരങ്ങളും പഠനമാദ്ധ്യമവും സെക്കണ്ടറി വിദ്യാഭ്യാസം Chio Min Secondary School, Kulim, Kedah Chung Hua Secondary School, Miri , Sarawak പോസ്റ്റ് സെക്കണ്ടറി വിദ്യാഭ്യാസം തൃതീയ വിദ്യാഭ്യാസം Examination performance letter of the STPM examination Nilai University in Negeri Sembilan.
സ്കൂൾ യൂണിഫോമുകൾ വിദ്യാഭ്യാസനയം മലേഷ്യൻ വിദ്യാഭ്യാസത്തിലെ പ്രശ്നങ്ങൾ This image from the National Archives UK: "Primary education is available throughout Malaya in Tamil, Chinese, and Malay, while children of all races attend the English schools which take them to School Certificate standard. Here is a mixed class in a Kuala Lumpur college."
ഭാഷ ലിംഗം ഇതും കാണൂ Ministry of Education Ministry of Higher Education Malaysian Qualifications Agency Malaysian Qualifications Framework Department of Skills Development Lists of universities and colleges by country Early Intervention Centres in Malaysia അവലംബം കുറിപ്പുകൾ
മാഡിസൺ ഡി റൊസാരിയോ ഇംഗ്ലീഷ് വിലാസം https://ml.wikipedia.org/wiki/Madison_de_Rozario
ഓസ്‌ട്രേലിയൻ പാരാലിമ്പിക് അത്‌ലറ്റാണ് മാഡിസൺ ഡി റൊസാരിയോ (ജനനം: 24 നവംബർ 1993) .
2016 റിയോ പാരാലിമ്പിക്‌സിൽ അവർ രണ്ട് വെള്ളി മെഡലുകൾ നേടി.
വേൾഡ് പാരാ അത്‌ലറ്റിക്സ് ചാമ്പ്യൻഷിപ്പിൽ മൂന്ന് സ്വർണം നേടിയിട്ടുണ്ട്.
ഡി റൊസാരിയോ പെർത്തിൽ വളർന്നു.
നാലാം വയസ്സിൽ, അവർ ട്രാൻവേഴ്‌സ് മൈലിറ്റിസ് എന്ന ന്യൂറോളജിക്കൽ രോഗം അവരിൽ ക്രമേണ ബാധിക്കുകയും ഇത് സുഷുമ്‌നാ നാഡിക്ക് വീക്കം നൽകുകയും അത് അവരുടെ വീൽചെയർ ഉപയോഗത്തിന് കാരണമാവുകയും ചെയ്തു.
ഡി റൊസാരിയോയുടെ കുടുംബപ്പേര് പോർച്ചുഗീസ് വംശത്തിൽ നിന്നാണ്.
അവരുടെ പിതാവ് സിംഗപ്പൂരിലാണ് ജനിച്ചത്.
അമ്മ യഥാർത്ഥത്തിൽ ഓസ്‌ട്രേലിയയിൽ നിന്നാണ്.
അത്‌ലറ്റിക്സ് 2012 ൽ ലണ്ടൻ പാരാലിമ്പിക്‌സിൽ ഡി റൊസാരിയോ
14-ാം വയസ്സിൽ, 2008 ലെ ബീജിംഗ് പാരാലിമ്പിക്‌സിൽ പങ്കെടുത്ത ഡി റൊസാരിയോ ഓസ്‌ട്രേലിയൻ ടീമിന്റെ ഭാഗമായി വനിതകളുടെ 4x100 മീറ്റർ ടി 53/54 ഇനത്തിൽ വെള്ളി മെഡൽ നേടി.
വ്യക്തിഗത വനിതാ ടി 54 100 മീറ്റർ, 400 മീറ്റർ മത്സരങ്ങളിലും അവർ മത്സരിച്ചു.
മുൻ പാരാലിമ്പിക് അത്‌ലറ്റ് ഫ്രാങ്ക് പോണ്ടയാണ് പരിശീലകനായത്.
ഇപ്പോൾ ലൂയിസ് സാവേജിനെയും പരിശീലിപ്പിക്കുന്നു.
2012 ലണ്ടൻ പാരാലിമ്പിക്‌സിൽ അവർ മെഡൽ നേടിയില്ല.
2012 ലും 2013 ലും ഓസ് ഡേ 10 കെ വീൽചെയർ റോഡ് റേസ് നേടി.
ഫ്രാൻസിലെ ലിയോണിൽ നടന്ന 2013 ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതകളുടെ 800 മീറ്റർ ടി 53 ൽ ഡി റൊസാരിയോ വെങ്കല മെഡൽ നേടി.
2011 ജനുവരിയിൽ സിഡ്നിയിൽ നടന്ന 2011 ലെ ലോക ചാമ്പ്യൻഷിപ്പ് സന്നാഹമത്സരത്തിൽ മാഡിസൺ ഡി റൊസാരിയോ മത്സരിക്കുന്നു
2015-ൽ ദോഹയിൽ നടന്ന ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ ഡി റൊസാരിയോ വനിതകളുടെ 800 മീറ്റർ ടി 54 ൽ 1: 53.86 ൽ സ്വർണം നേടി.
ഇത് ഒരു പ്രധാന അന്താരാഷ്ട്ര മത്സരത്തിൽ അവരുടെ ആദ്യ സ്വർണ്ണ മെഡലായിരുന്നു.
വനിതകളുടെ 1500 മീറ്റർ ടി 54 ൽ 3: 42.03 സമയത്ത് വെങ്കലവും നേടി.
2016-ലെ റിയോ പാരാലിമ്പിക്‌സിൽ ഡി റൊസാരിയോ രണ്ട് വെള്ളി മെഡലുകൾ നേടി.
വനിതാ 800 മീറ്റർ ടി 53 ൽ വെള്ളി മെഡൽ നേടിയാണ് ഡി റൊസാരിയോ പാരാലിമ്പിക്‌സിൽ ആദ്യ വ്യക്തിഗത മെഡൽ നേടിയത്.
കൂടാതെ, വനിതകളുടെ 4 × 400 മീറ്റർ റിലേ ടി 53/54 ൽ വെള്ളി മെഡൽ നേടിയ ടീമിലെ അംഗമായിരുന്നു.
2016 നവംബറിൽ ഡി റൊസാരിയോയ്ക്ക് വീൽചെയർ സ്‌പോർട്‌സ് ഡബ്ല്യുഎ സ്‌പോർട്ട് സ്റ്റാർ ഓഫ് ദി യീ അവാർഡ് ലഭിച്ചു.
ലണ്ടനിൽ നടന്ന 2017-ലെ ലോക പാരാ അത്‌ലറ്റിക്‌സ് ചാമ്പ്യൻഷിപ്പിൽ ഡി റൊസാരിയോ വനിതകളുടെ 5000 മീറ്റർ ടി 54 ൽ സ്വർണ്ണവും വനിതകളുടെ 800 മീറ്റർ ടി 54 ൽ വെള്ളി മെഡലും വനിതകളുടെ 1500 മീറ്റർ ടി 54 ൽ വെങ്കലവും നേടി.
2012 ൽ ലണ്ടൻ പാരാലിമ്പിക്‌സിൽ ഡി റൊസാരിയോ
ക്വീൻസ്‌ലാന്റിലെ ഗോൾഡ് കോസ്റ്റിലെ 2018-ലെ കോമൺ‌വെൽത്ത് ഗെയിംസിൽ വനിതകളുടെ 1500 മീറ്റർ ടി 54, വനിതാ മാരത്തൺ ടി 54 എന്നിവയിൽ സ്വർണം നേടി.
22 ഏപ്രിൽ 2018 ന്, നാടകീയമായ അവസാന ഡാഷ് സ്പ്രിന്റ് ഉണ്ടാക്കി 1: 42.58 സമയത്ത് 2018-ലെ ലണ്ടൻ മാരത്തോൺ വനിതാ വീൽചെയർ കിരീടം നേടി.
വനിതാ വീൽചെയർ കിരീടം നേടുന്ന ആദ്യ ഓസ്‌ട്രേലിയൻ താരമായി.
2019-ലെ ലോക പാരാ അത്‌ലറ്റിക്സ് ചാമ്പ്യൻഷിപ്പ് മാരത്തോൺ ഇനമായ 2019-ലെ ലണ്ടൻ മാരത്തോണിൽ വനിതാ ടി 46 ലെ വെങ്കല മെഡൽ നേടി.
ദുബായിൽ നടന്ന 2019-ലെ ചാമ്പ്യൻഷിപ്പ് ട്രാക്ക് ഇവന്റുകളിൽ വനിതകളുടെ 800 മീറ്റർ ടി 54 ൽ സ്വർണ്ണവും വനിതകളുടെ 1500 മീറ്റർ, 5000 മീറ്റർ ടി 54 എന്നിവയിൽ രണ്ട് വെള്ളി മെഡലുകളും നേടി.
2012, 2013, 2017, 2018, 2019, 2020 എന്നീ വർഷങ്ങളിൽ ആറ് തവണ ഓസ് ഡേ 10 കെ വീൽചെയർ റോഡ് റേസ് ഡി റൊസാരിയോ നേടിയിട്ടുണ്ട്.
ലോക റെക്കോർഡുകൾ ദൂരം സമയം സ്ഥാനം തീയതി വനിതകളുടെ 800 മീറ്റർ ടി53 1:45.53 കാൻ‌ബെറ, ഓസ്‌ട്രേലിയൻ തലസ്ഥാന പ്രദേശം 21 ജനുവരി 2019 വനിതകളുടെ 1500 മീറ്റർ ടി53/54 3:13.27 നോട്ട്വിൽ , സ്വിറ്റ്സർലൻഡ് 26 May 2018 അംഗീകാരം 2018 - കോസ്മോപൊളിറ്റൻ വിമൻ ഓഫ് ദ ഇയർ അവാർഡ് - സ്പോർട്സ് വുമൺ ഓഫ് ദ ഇയർ അവാർഡ് 2018 - യൂണിയോസ്പോർട്ട് ഓസ്‌ട്രേലിയ - ഔട്ട്സ്റ്റാൻഡിംഗ് സ്പോർട്ടിംഗ് അച്ചീവ്മെന്റ്- 2018 - അത്‌ലറ്റിക്സ് ഓസ്‌ട്രേലിയ ഫീമെയ്ൽ പാരാ അത്‌ലറ്റ് ഓഫ് ദ ഇയർ 2020- ബാർബീസ് "ഷെറോ ഡോൾ" അവലംബം ബാഹ്യ ലിങ്കുകൾ Madison de Rozario at Australian Athletics Historical Results Madison de Rozario at the Australian Paralympic Committee മാഡിസൺ ഡി റൊസാരിയോ at the International Paralympic Committee (also here )
മിഷരി ബിൻ റാഷിദ് അൽ അഫാസി
ഒരു കുവൈത്തി ഖാരിഉം ഇസ്ലാമിക പ്രബോധകനും നഷീദ് ഗായകനും ആണ് മിഷരി ബിൻ റാഷിദ് അൽ അഫാസി .
മിഷരി അൽ അഫാസി എന്നും അൽ അഫാസി എന്നും അദ്ദേഹം അറിയപ്പെടുന്നു.
അദ്ദേഹത്തിന്റെ ഖുർആൻ പാരായണം ലോകമെമ്പാടുമുള്ള നിരവധി ആളുകളെ ആകർഷിക്കുന്നു.
ജീവീതരേഖ
1976 സെപ്റ്റംബർ 5 ന് കുവൈത്തിൽ ജനനം.
മദീന യുനിവേഴ്സിറ്റിയിലെ കോളേജ് ഓഫ് ഖുർആനിൽ നിന്ന് ഖുർആൻ പാരായണം, ഖുർആൻ വ്യാഖ്യാനം എന്നിവയിൽ  പഠനം.
കുവൈത്ത് ഗ്രാൻഡ് മസ്ജിദിലെ ഇമാം ആണ് മിഷരി.
Al-Ikhlas Sincerity is the Quran's 112 th chapter as recited by Imam Mishary Rashid Alafasy ഈ പ്രമാണം കേൾക്കാൻ കഴിയുന്നില്ലേ?
മീ ടൂ പ്രസ്ഥാനം ഇന്ത്യയിൽ ഇംഗ്ലീഷ് വിലാസം https://ml.wikipedia.org/wiki/MeToo_movement_in_India
അന്താരാഷ്ട്ര മീ ടൂ പ്രസ്ഥാനത്തിന്റെ ഭാഗമായ ഇന്ത്യയിലെ മീ റ്റൂ പ്രസ്ഥാനം , ഗവൺമെന്റ്, മാധ്യമങ്ങൾ, ബോളിവുഡ് സിനിമാ വ്യവസായം എന്നിവയുൾപ്പെടെ ഇന്ത്യൻ സമൂഹത്തിന്റെ മേഖലകളിൽ 2018-ന്റെ അവസാനത്തിൽ ആരംഭിച്ചു (ഇന്നും തുടരുന്നു).
ഇന്ത്യയിൽ, മീ ടൂ പ്രസ്ഥാനം ഒന്നുകിൽ ജോലിസ്ഥലത്ത് സ്ത്രീകൾക്കെതിരായ ലൈംഗികാതിക്രമത്തിനെതിരായ അന്താരാഷ്ട്ര കാമ്പെയ്‌നിന്റെ സ്വാധീനത്തിലുള്ള ഒരു സ്വതന്ത്ര പ്രസ്ഥാനമായി, അല്ലെങ്കിൽ അമേരിക്കൻ "മീ ടൂ" സോഷ്യൽ മൂവ്‌മെന്റിന്റെ ഒരു ശാഖയായി ആണ് കരുതുന്നത്.
അന്താരാഷ്ട്ര പ്രസ്ഥാനത്തിന്റെ വർദ്ധിച്ചുവരുന്ന ജനപ്രീതിയോടെ മീ ടൂ ഇന്ത്യയിൽ പ്രാധാന്യം നേടിത്തുടങ്ങി, പിന്നീട് 2018 ഒക്ടോബറിൽ മുംബൈ കേന്ദ്രീകരിച്ച ബോളിവുഡിലെ നടി തനുശ്രീ ദത്ത നാനാ പടേക്കറർ ലൈംഗികമായി പീഡിപ്പിച്ചുവെന്ന ആരോപണത്തോടെ അത് കുത്തനെ ഉയർന്നു.
ഇതിനെത്തുടർന്ന് വാർത്താ മാധ്യമങ്ങളിലും ഇന്ത്യൻ സിനിമകളിലും ഗവൺമെന്റിനുള്ളിൽ പോലും നിരവധി സ്ത്രീകൾ നിരവധി കുറ്റവാളികൾക്കെതിരെ ലൈംഗികാതിക്രമ ആരോപണങ്ങൾ ഉന്നയിച്ചു.
ഇന്ത്യയിലെ ഉത്ഭവം ഹോളിവുഡിന്റെ "മീ ടൂ" മൂവ്‌മെന്റിന്റെ സ്വാധീനം
മീറ്റൂ പ്രസ്ഥാനം സ്ഥാപിച്ചത് തരാന ബക്ക് ആണെങ്കിലും 2017 ഒക്ടോബറിൽ ഹാർവി വെയ്ൻസ്റ്റീനെതിരെയുള്ള ലൈംഗികാതിക്രമത്തിന്റെ കഥ പങ്കുവെച്ച അമേരിക്കൻ നടി അലീസ മിലാനോ ആരംഭിച്ച ഒരു ഹാഷ്‌ടാഗ് എന്ന നിലയിലാണ് മീ ടൂ പ്രസ്ഥാനം പ്രചരിക്കുന്നത്.
താമസിയാതെ, ലോകമെമ്പാടുമുള്ള സ്ത്രീകൾ തങ്ങൾ ഇരയായ ലൈംഗിക കുറ്റകൃത്യങ്ങളെക്കുറിച്ച് സംസാരിക്കാൻ തുടങ്ങി.
എന്നിരുന്നാലും, ഇന്ത്യയിൽ, നടൻ നാനാ പടേക്കറിനെതിരെ സംസാരിക്കാൻ നടി തനുശ്രീ ദത്ത തീരുമാനിക്കുന്നതുവരെ മീടൂ പ്രസ്ഥാനത്തിന് വലിയ സ്വാധീനം ലഭിച്ചിരുന്നില്ല.
നടൻ അലോക് നാഥ് മുതൽ മാധ്യമപ്രവർത്തകനും രാഷ്ട്രീയക്കാരനുമായ എംജെ അക്ബർ വരെയുള്ളവർ നടത്തിയ ലൈംഗിക പീഡനത്തിന്റെയും ദുരുപയോഗത്തിന്റെയും നിരവധി കഥകൾ ഈ പ്രസ്ഥാനം വെളിച്ചത്തു കൊണ്ടുവന്നിട്ടുണ്ട്.
ഹാർവി വെയ്‌ൻസ്റ്റീനെതിരെയുള്ള ആരോപണങ്ങൾക്ക് ശേഷം, സോഷ്യൽ മീഡിയയിൽ #MeToo ഹാഷ്‌ടാഗിന്റെ ഉപയോഗം ഇന്ത്യയിൽ അതിവേഗം പ്രചരിച്ചു.
ലൈംഗികാതിക്രമത്തെ സാധാരണയായി 'ഈവ് ടീസിംഗ്' എന്ന വാക്ക് ഉപയോഗിച്ച് പരാമർശിക്കുന്നു, ഈ പദം പക്ഷെ തെറ്റിദ്ധരിപ്പിക്കുന്നതും കുറ്റകൃത്യത്തിന്റെ ഗൗരവം നേർപ്പിക്കുന്നതുമായി കരുതുന്നു.
#MeToo-നോടുള്ള പ്രതികരണമായി, ജോലിസ്ഥലത്തെ അവകാശങ്ങളെക്കുറിച്ചും സുരക്ഷിതമായ റിപ്പോർട്ടിംഗിനെക്കുറിച്ചും ഇന്ത്യൻ സ്ത്രീകളെ പഠിപ്പിക്കാനും അതുപോലെ തന്നെ പ്രശ്നത്തിന്റെ വ്യാപ്തിയെക്കുറിച്ച് പുരുഷന്മാരെ ബോധവൽക്കരിക്കാനും ശ്രമങ്ങൾ നടന്നിട്ടുണ്ട്.
ന്യൂഡൽഹിയിൽ നടന്ന അക്രമാസക്തമായ കൂട്ടബലാത്സംഗത്തെ തുടർന്ന് ഒരു സ്ത്രീയുടെ മരണത്തിൽ കലാശിച്ച 2012-ലെ ഒരു സാമൂഹിക പ്രസ്ഥാനത്തോടാണ് #MeToo-നെ ചിലർ ഉപമിക്കുന്നത്.
പ്രശ്‌നത്തിന്റെ വ്യാപ്തി ഇനി അവഗണിക്കാൻ ഇന്ത്യക്ക് കഴിയില്ലെന്ന് തെളിയിക്കുന്നതിലാണ് #MeToo വിന്റെ ശക്തിയെന്ന് ബ്ലാങ്ക് നോയ്‌സിന്റെ മേധാവി ആക്ടിവിസ്റ്റ് ജാസ്മിൻ പത്തേജ പറഞ്ഞു.
ഇന്ത്യൻ സുപ്രീം കോടതിയിലെ അഭിഭാഷകയായ കൈമിനി ജയ്‌സ്വാൾ സ്ത്രീകളെ എങ്ങനെ വായിക്കണമെന്ന് പഠിപ്പിക്കേണ്ടതിന്റെ പ്രാധാന്യം ഊന്നിപ്പറഞ്ഞു, പ്രത്യേകിച്ച് ഉൾ ഗ്രാമങ്ങളിൽ, ഈ പ്രദേശങ്ങളിലെ മിക്ക സ്ത്രീകളും നിരക്ഷരരും സാമ്പത്തികമായും വൈകാരികമായും പുരുഷ ബന്ധുവിനെ ആശ്രയിക്കുന്നവരുമാണ്.
ബ്ലോഗർ ഷീന ദബോൽക്കറുടെ വൈറലായ #MeToo ട്വീറ്റ്, ഖോഡു ഇറാനിയുടെ പ്രശസ്തമായ പൂനെ പബ് ഹൈ സ്പിരിറ്റ്‌സ് ബഹിഷ്‌കരിക്കുന്നതിന് കാരണമായി.
2018 ജനുവരിയിൽ നിരവധിപേർ മഹേഷ് മൂർത്തിയെക്കുറിച്ച് പരാമർശിക്കുകയും പോലീസ് കേസ് എടുക്കുകയും ചെയ്തു.
ഇന്ത്യൻ എക്‌സ്‌പ്രസിന്റെ ട്രെൻഡ്‌സ് ഡെസ്‌ക് എഴുതിയത് #MeToo-ന്റെ ഭാഗമായി നിരവധി ഇന്ത്യൻ പുരുഷന്മാരും സംസാരിക്കുന്നു എന്നാണ്, സമ്മതം സംബന്ധിച്ച ചർച്ചകളും ചില പുരുഷന്മാരും എങ്ങനെ ദുരുപയോഗം ചെയ്യപ്പെടുന്നു എന്നതും അതിൽ ഉൾപ്പെടുന്നു.
നിലവിൽ തങ്ങളുടെ ഇഷ്ടത്തിന് വിരുദ്ധമായി ലൈംഗികത്തൊഴിലാളികളായ, വിദ്യാഭ്യാസമോ കുടുംബമോ ഇല്ലാത്ത ദരിദ്രരായ ഇന്ത്യയിലെ 600,000 സ്ത്രീകളെ #MeToo അവഗണിക്കുകയാണെന്ന് റോയിട്ടേഴ്‌സിലെ റിന ചന്ദ്രൻ പറഞ്ഞു.
ബെംഗളൂരുവിൽ നടന്ന 2018-ലെ പുതുവത്സര ആഘോഷത്തിനിടെ #MeToo-മായി ബന്ധപ്പെട്ട കൂട്ട ലൈംഗികാതിക്രമങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
ആക്രമണത്തിന്റെ സിസിടിവി ദൃശ്യങ്ങൾ ആരൊ സോഷ്യൽ മീഡിയയിൽ അപ്‌ലോഡ് ചെയ്യുന്നതുവരെ സംഭവങ്ങൾ പോലീസ് ആദ്യം തള്ളിയിരുന്നു.
"പാശ്ചാത്യ" സ്ത്രീകളുടെ വസ്ത്രങ്ങളും മൂല്യങ്ങളുമാണ് ബലാത്സംഗങ്ങൾക്ക് കാരണമെന്ന് പ്രസ്താവിച്ചതിനും, പാർട്ടികൾക്കും പ്രധാന ആഘോഷങ്ങൾക്കും പോകാൻ സ്ത്രീകളുടെ കുടുംബങ്ങൾ അവരെ അനുവദിക്കരുതെന്ന് സൂചിപ്പിച്ചതിനും ആഭ്യന്തര മന്ത്രി ജി. പരമേശ്വരയും അബു ആസ്മിയും മറ്റ് ഉദ്യോഗസ്ഥരും വിമർശനത്തിന് വിധേയരായി.
ബലാത്സംഗം ചെയ്തവരുടെയും ഉപദ്രവിക്കുന്നവരുടെയും നിരവധി ലിസ്റ്റുകൾ ഇന്ത്യയിൽ സോഷ്യൽ മീഡിയയിൽ പ്രചരിക്കാൻ തുടങ്ങി, "ദ ലിസ്റ്റ്" ഉൾപ്പെടെ, ഏറെ ബഹുമാനിക്കപ്പെടുന്ന 60 ഓളം അക്കാദമിക് പുരുഷന്മാരുടെ പേരുകൾ ഇതിൽ ഉൾപ്പെടുന്നു.
2017 ഒക്ടോബർ 24 ന് ആക്ടിവിസ്റ്റ് ഇഞ്ചി പെണ്ണും കാലിഫോർണിയയിലെ ഒരു ഇന്ത്യൻ വിദ്യാർത്ഥിയായ റയ സർക്കാരും ചേർന്ന് എല്ലാ സംഭവങ്ങളും വ്യക്തിപരമായി സ്ഥിരീകരിച്ചുവെന്ന് ആരോപിച്ചാണ് ഈ ലിസ്റ്റ് പോസ്റ്റ് ചെയ്തത്.
സോഷ്യൽ മീഡിയയിൽ പ്രചരിക്കുന്നതിന് മുമ്പ് ആരോപണങ്ങൾ സ്ഥിരീകരിക്കാത്തതിനാൽ ഈ ലിസ്റ്റ് #MeToo നെതിരെ വിമർശനത്തിന് കാരണമായി.
ലിസ്റ്റിൽ നിന്നുള്ള ഇരകളിൽ ചിലർ, നടപടിയെടുക്കാൻ ശ്രമിച്ചപ്പോൾ, തങ്ങളെ അവഗണിക്കുകയോ മോശമായി പെരുമാറുകയോ പ്രതികാരം ചെയ്യുകയോ ചെയ്തുവെന്ന് വിശദീകരിക്കാൻ മുന്നോട്ട് വന്നിട്ടുണ്ട്.
പ്രൊഫസർമാരെയും അക്കാദമിക് വിദഗ്ധരെയും (മിക്കവാറും ഉയർന്ന ജാതിക്കാരായ പുരുഷന്മാർ) ഒഴിവാക്കാൻ വേണ്ടി തന്റെ സുഹൃത്തുക്കൾക്ക് മുന്നറിയിപ്പ് നൽകാനാണ് താൻ ഇത് പോസ്റ്റ് ചെയ്തതെന്നും ഇത് ഇത്രയധികം ജനപ്രിയമാകുമെന്ന് കരുതിയിരുന്നില്ലെന്നും പറഞ്ഞ് റയ സർക്കാർ ദ ലിസ്റ്റിനെ ന്യായീകരിച്ചു.
ഒരു ആഴ്‌ചയ്ക്ക് ശേഷം താഴ്ന്ന ജാതി പശ്ചാത്തലത്തിൽ നിന്നുള്ള സ്ത്രീകൾ പറഞ്ഞ പേരുകൾ ഉൾപ്പെടുത്തി രണ്ടാമത്തെ പട്ടിക പുറത്തുവന്നു.
അങ്ങനെ മൊത്തം കുറ്റാരോപിതരുടെ പേരുകളുടെ എണ്ണം ഏകദേശം 70 ആയി.
12 പ്രമുഖ ഇന്ത്യൻ ഫെമിനിസ്റ്റുകൾ ഒരു ഔപചാരിക കത്തിലൂടെ ദ ലിസ്റ്റ് തള്ളിക്കളഞ്ഞു, നീതിന്യായ വ്യവസ്ഥ സാധാരണയായി ഇരകൾക്കെതിരെ ചായ്‌വുള്ളതാണെന്ന് അവർ മനസ്സിലാക്കുന്നു, എന്നാൽ സ്ഥിരീകരിക്കാത്ത അവകാശവാദങ്ങൾ ഫെമിനിസ്റ്റ് പ്രസ്ഥാനത്തിന് കാര്യങ്ങൾ ബുദ്ധിമുട്ടാക്കുന്നു എന്ന് അവർ പ്രസ്ഥാവിച്ചു.
എഴുത്തുകാരായ റിയ ദങ്‌വാളും നമ്രത ഗുപ്തയും പ്രതികരിച്ചത് ലിസ്റ്റിലെ ഇരകളിൽ ഭൂരിഭാഗവും ദരിദ്രരായ വിദ്യാർത്ഥികളാണ് എന്നും അതേസമയം ലിസ്റ്റിലെ ഓരോ പുരുഷനും സാമൂഹികമായും നിയമപരമായും സ്വയം പ്രതിരോധിക്കാനുള്ള കഴിവ് ഉള്ളവരാണെന്നും പറഞ്ഞു.
തനുശ്രീ ദത്തയുടെ ആരോപണം 2018-ൽ നടി തനുശ്രീ ദത്തയുടെ ലൈംഗികാതിക്രമ ആരോപണങ്ങൾ ഇന്ത്യയിലെ "മീ ടൂ" പ്രസ്ഥാനത്തിന്റെ ഉയർച്ചക്ക് കാരണമായി.
2018 സെപ്തംബർ 26 ന്, നടി തനുശ്രീ ദത്ത സൂം ടിവിക്ക് ഒരു അഭിമുഖം നൽകി, അതിൽ 2009 ലെ ഹോൺ 'ഓകെ' പ്ലീസ്സിന്റെ സെറ്റിൽ വെച്ച് നാനാ പടേക്കർ തന്നെ ലൈംഗികമായി ഉപദ്രവിച്ചതായി പരസ്യമായി ആരോപിച്ചു.
ഈ പ്രഖ്യാപനം ഇന്ത്യയിലെ മീ ടൂ പ്രസ്ഥാനത്തിന്റെ ഉത്തേജകമായി, ഹാർവി വെയ്ൻസ്റ്റീനുമായി ഒരു വർഷം മുമ്പ് യുഎസിൽ നടന്നതിന് സമാനമായി, വിനോദ വ്യവസായത്തിലെ കൂടുതൽ കൂടുതൽ സ്ത്രീകൾ, അവരെ ലൈംഗികമായി ചൂഷണം ചെയ്ത ഉയർന്ന വ്യക്തികളെ പരസ്യമായി തുറന്നുകാട്ടാൻ തുടങ്ങി.
2008-ൽ പടേക്കറിനെതിരെ ദത്ത ആദ്യമായി ആരോപണങ്ങൾ ഉന്നയിച്ചു, 'CINTAA' (സിനി ടിവി ആർട്ടിസ്റ്റ് അസോസിയേഷൻ) യിൽ പരാതി നൽകി, എന്നാൽ കേസ് ക്രിമിനൽ കേസായി പരിഗണിച്ചതിനാൽ നടപടിയൊന്നും ഉണ്ടായില്ല.
2013-ൽ ഒരു അഭിമുഖത്തിൽ അവർ ഈ ആരോപണം ആവർത്തിച്ചു, എന്നാൽ അതും വലിയതോതിൽ അവഗണിക്കപ്പെട്ടു.
2018 സെപ്റ്റംബറിൽ CINTAA ദത്തയോട് ക്ഷമാപണം നടത്തി, "ലൈംഗിക പീഡനത്തിന്റെ മുഖ്യ പരാതി [2008 ൽ] പോലും പരിഹരിക്കപ്പെട്ടിട്ടില്ല" എന്ന് സമ്മതിച്ചു, എന്നാൽ കേസ് മൂന്ന് വർഷത്തിലേറെ പഴക്കമുള്ളതിനാൽ, അവർക്ക് അത് വീണ്ടും പരിഗണിക്കാൻ കഴിയില്ലെന്ന് കൂട്ടിച്ചേർത്തു.
സംഭവത്തിന് ദൃക്‌സാക്ഷിയാണെന്ന് അവകാശപ്പെട്ട് മാധ്യമപ്രവർത്തകയായ ജാനിസ് സെക്വീറ തന്റെ ആരോപണത്തെ പിന്തുണച്ചു.
ചോക്ലേറ്റിന്റെ സെറ്റിൽ അഭിനയിക്കാൻ ഇർഫാൻ ഖാനൊപ്പം വസ്ത്രം അഴിച്ച് നൃത്തം ചെയ്യണമെന്ന് സംവിധായകൻ വിവേക് അഗ്നിഹോത്രി പറഞ്ഞതായും അവർ ആരോപിച്ചു.
ഈ എപ്പിസോഡിനിടെ ഇർഫാൻ ഖാനും സുനിൽ ഷെട്ടിയും തനിക്ക് വേണ്ടി നിലകൊണ്ടെന്നും അവർ പറഞ്ഞു.
അത്തരം ആരോപണങ്ങളെല്ലാം നിരസിച്ച വിവേക്, തനുശ്രീ ദത്തയ്ക്ക് അയച്ച വക്കീൽ നോട്ടീസിൽ ഇത് തനുശ്രീ ദത്തയുടെ പബ്ലിസിറ്റി നേടാനുള്ള ശ്രമമാണെന്ന് അവകാശപ്പെട്ടു.
ചോക്ലേറ്റിന്റെ അസിസ്റ്റന്റ് ഡയറക്ടർ സത്യജിത്ത് ഗാസ്മറും തനുശ്രീയുടെ അവകാശവാദങ്ങൾ നിഷേധിച്ചു.
ഒരു അഭിമുഖത്തിൽ തനുശ്രീ "അദ്ദേഹം (നാനാ പടേക്കർ) എന്റെ കാർ തകർക്കാൻ എംഎൻഎസ് ( മഹാരാഷ്ട്ര നവനിർമ്മാൺ സേന ) പാർട്ടിയെ വിളിച്ചു" എന്ന് പറഞ്ഞു.
2008ൽ ഇന്റർനെറ്റിൽ വൈറലായ ഒരു വീഡിയോയിൽ ഗുണ്ടകൾ തനുശ്രീയുടെ കാർ തല്ലിത്തകർക്കുന്നത് കാണാം.
പവൻ ഭരദ്വാജ് എന്ന പത്രപ്രവർത്തകൻ തന്റെ ക്യാമറ ഉപയോഗിച്ച് കാറിന്റെ ചില്ലുകൾ തല്ലിത്തകർക്കുന്നത് കണ്ടു, പിന്നീട് ദത്തയുടെ ടീമുമായി വഴക്കിട്ടതിനാലാണ് താൻ അവരുടെ കാറിനെ ആക്രമിച്ചതെന്ന് പിന്നീട് വ്യക്തമാക്കി.
എംഎൻഎസ് പാർട്ടിയെക്കുറിച്ചുള്ള പരാമർശങ്ങളുടെ പേരിൽ അവർക്കെതിരെ മാനനഷ്ടക്കേസ് ഫയൽ ചെയ്തിട്ടുണ്ട്.
നാനാ പടേക്കർ, വിവേക് അഗ്നിഹോത്രി എന്നിവരിൽ നിന്ന് അവർക്ക് രണ്ട് വക്കീൽ നോട്ടീസുകളും ലഭിച്ചു.
നടൻ നാനാ പടേക്കർ, സംവിധായകൻ രാകേഷ് സാരംഗ്, കൊറിയോഗ്രാഫർ ഗണേഷ് ആചാര്യ, നിർമ്മാതാവ് സാമി സിദ്ദിഖി എന്നിവർക്കെതിരെ 2018 ഒക്ടോബർ 6 ന് ദത്ത ഒഷിവാര പോലീസ് സ്റ്റേഷനിൽ എഫ്‌ഐആർ ഫയൽ ചെയ്തു.
ഒക്‌ടോബർ മധ്യത്തിൽ, ഈ വിഷയത്തിൽ പൂർണ്ണമായ അന്വേഷണം നടത്താൻ ദത്ത മഹാരാഷ്ട്ര സംസ്ഥാന വനിതാ കമ്മീഷന്റെ (എംഎസ്‌ഡബ്ല്യുസി) സഹായം തേടി; നാനാ പടേക്കർ, സംവിധായകൻ രാകേഷ് സാരംഗ്, കൊറിയോഗ്രാഫർ ഗണേഷ് ആചാര്യ എന്നിവർക്ക് അവർ നോട്ടീസ് അയച്ചു, അവർ 10 ദിവസത്തിനകം മറുപടി നൽകാൻ നിർദ്ദേശിച്ചു.
നവംബർ 16 ന്, എംഎസ്‌ഡബ്ല്യുസി പടേക്കറിന് മുന്നറിയിപ്പ് നൽകി ആഴ്ചകൾക്ക് ശേഷം, അദ്ദേഹത്തിന്റെ അഭിഭാഷകൻ അനികേത് നികം ആരോപണങ്ങൾ നിരസിച്ചുകൊണ്ട് ഒരു പ്രസ്താവന പുറത്തിറക്കി.
2019 ജൂണിൽ പടേക്കറെ പ്രോസിക്യൂട്ട് ചെയ്യാൻ തെളിവുകളില്ലെന്ന് കോടതിയെ അറിയിച്ചതിനെ തുടർന്ന് മുംബൈ പോലീസ് കേസ് അവസാനിപ്പിച്ചു.
"മീ ടൂ" സ്റ്റോറികൾ പൊതുവായി പങ്കിട്ട പ്രമുഖരായ ആളുകളിൽ താഴെപ്പറയുന്നവർ ഉൾപ്പെടുന്നു: യാഷിക ആന്നന്ദ് ജാസ്മിൻ ഭാസിൻ സംഗീത ഭട്ട് പ്രിയങ്ക ബോസ് ചിൻമയി അമൈറ ദസ്തുർ ടിന ദത്ത തനുശ്രീ ദത്ത സഞ്ജന ഗൽറാണി ശ്രുതി ഹരിഹരൻ നിഷിത ജൈൻ കെക്തി ജോഷി മന്ദാന കരിമി അഹാന കുംറ ലീന മണിമേഖല സോന മോഹാപത്ര സന്ധ്യ മൃദുൽ നവനീത് നിഷാൻ എൽനാസ് നറൗസി ശ്വേത പണ്ടിറ്റ് അമല പോൾ കങ്കണ റൗത്ത് സോണി രസ്ദൻ ശ്രീ റെഡ്ഡി മല്ലിദി ഫ്ലോറ സൈനി ഷമ സിക്കന്ദർ നിഹാരിക സിംഗ് ഡിയാന്ദ്ര സോറിസ് സുനൈന കനീസ് സുർക്ക ഐറ ത്രിവേദി സൊനാൽ വെങ്കുർലേക്കർ റേച്ചൽ വൈറ്റ് കുബ്ബ്ര സേട്ട് വിനോദമേഖല ഫാന്റം ഫിലിംസ്
2018 ഒക്ടോബറിൽ, ഹഫിംഗ്ടൺ പോസ്റ്റ് ഇന്ത്യയ്ക്ക് നൽകിയ അഭിമുഖത്തിൽ, ഫാന്റം ഫിലിംസിലെ ഒരു മുൻ ജീവനക്കാരൻ, 2014-ൽ പുറത്തിറങ്ങിയ ക്വീൻ എന്ന സിനിമയുടെ സെറ്റിൽ വച്ച് സംവിധായകൻ വികാസ് ബഹൽ തന്നെ ലൈംഗികമായി ഉപദ്രവിച്ചെന്ന് ആരോപിക്കുയും, പിന്നീട്, മുൻ ജീവനക്കാരനെ പിന്തുണച്ച് സിനിമയിലെ നായിക കങ്കണ റണാവത്തും ബഹലിനെതിരെ ലൈംഗികാരോപണം ഉന്നയിക്കുകയും ചെയ്തു.
ഇതേത്തുടർന്നാണ് ബഹലിനെതിരെ സമാനമായ ആരോപണവുമായി സിനിമയിൽ റണാവത്തിന്റെ സഹനടിയായ നയനി ദീക്ഷിത് രംഗത്തെത്തിയത്.
തൽഫലമായി, 2018 ഒക്ടോബർ 5-ന് ഫാന്റം ഫിലിംസ് അതിന്റെ പിരിച്ചുവിടൽ പ്രഖ്യാപിച്ചു, പ്രധാനമായും 2015 ൽ റിപ്പോർട്ട് ചെയ്യപ്പെട്ട മറ്റൊരു മുൻ ഫാന്റം ജീവനക്കാരന്റെ ബഹലിനെതിരായ ലൈംഗികാതിക്രമ ആരോപണത്തിന് മറുപടിയായി.
മറ്റ് മൂന്ന് സ്ഥാപകരായ കശ്യപ്, മോട്ട്‌വാനെ, മണ്ടേന എന്നിവരും കമ്പനി പിരിച്ചുവിടുന്നതും സ്വതന്ത്ര പദ്ധതികളിലേക്ക് നീങ്ങുന്നതും സ്ഥിരീകരിച്ച് ട്വിറ്ററിൽ പ്രസ്താവനകൾ പുറപ്പെടുവിച്ചു.
ഉത്സവ് ചക്രവർത്തിയും ഓൾ ഇന്ത്യ ബക്ചോദും (AIB)
2018 ഒക്‌ടോബർ 7-ന്, ഓൾ ഇന്ത്യ ബക്‌ചോദ് എന്ന കോമഡി ഗ്രൂപ്പിൽ ഫ്രീലാൻസർ ആയി പ്രവർത്തിച്ച സ്റ്റാൻഡ്-അപ്പ് കോമേഡിയനും ജനപ്രിയ യൂട്യൂബറുമായ ഉത്സവ് ചക്രവർത്തി, സോഷ്യൽ മെസേജിംഗ് ആപ്പുകൾ വഴി സ്ത്രീകൾക്ക് അശ്ലീല സന്ദേശങ്ങളും ഫോട്ടോകളും അയച്ചതായി ആരോപിക്കപ്പെട്ടു.
മഹിമ കുക്രേജ എന്ന ട്വിറ്റർ ഉപയോക്താവ് ഉത്സവ് തനിക്ക് അയാളുടെ ലൈംഗികാവയവത്തിന്റെ ഒരു ചിത്രം അയച്ചുവെന്നാരോപിച്ച് ഒരു ട്വിറ്റർ പോസ്റ്റ് ഇട്ടതോടെ ഉത്സവിനെതിരെയുള്ള ആരോപണങ്ങൾ പൊട്ടിപ്പുറപ്പെട്ടു.
കുനാൽ കമ്ര, തൻമയ് ഭട്ട് എന്നിവരുൾപ്പെടെ അദ്ദേഹത്തിന്റെ സർക്കിളിലെ നിരവധി ഹാസ്യനടന്മാർക്ക് പ്രായപൂർത്തിയാകാത്ത പെൺകുട്ടികളെ ശല്യപ്പെടുത്തുന്ന ഇയാളുടെ ശീലത്തെക്കുറിച്ച് അറിയാമായിരുന്നുവെന്നും, പക്ഷേ നിശബ്ദത പാലിക്കാനും അവനോടൊപ്പം പ്രവർത്തിക്കാനും തീരുമാനിച്ചു എന്നും പറയുന്നു.
2018 ഒക്ടോബർ 8-ന്, ഖാംബ തന്നെ ലൈംഗികമായി പീഡിപ്പിച്ചതായി അവകാശപ്പെട്ടചില ലൈംഗിക പീഡന ആരോപണങ്ങളിൽ ഗുർസിമ്രാൻ ഖംബ, ബന്ധം ഉഭയസമ്മതപ്രകാരമാണെന്ന് അവകാശപ്പെട്ടുകൊണ്ട് ആരോപണം നിഷേധിച്ചു.
2018 ഒക്ടോബർ 10 ന്, ഓൾ ഇന്ത്യ ബക്ചോദ് നോക്കൗട്ടിൽ പ്രത്യക്ഷപ്പെട്ട അദിതി മിത്തൽ സമ്മതമില്ലാതെ തന്നെ ബലമായി ചുംബിച്ചെന്ന് ഹാസ്യതാരം കനീസ് സുർക്ക കുറ്റപ്പെടുത്തി.
16 ഒക്ടോബർ 2018-ന്, യാഷ് രാജ് ഫിലിംസ് (YRF) അവരുടെ ബ്രാൻഡ് പാർട്ണർഷിപ്പ് ആൻഡ് ടാലന്റ് മാനേജ്‌മെന്റ് വൈസ് പ്രസിഡന്റും Y ഫിലിംസിന്റെ ബിസിനസ് ആൻഡ് ക്രിയേറ്റീവ് ഹെഡുമായിരുന്ന ആശിഷ് പാട്ടീലിനെ ഒരു അജ്ഞാത അഭിനേത്രിയെ ബലമായി ചുംബിച്ചുവെന്ന് ആരോപിച്ച് പിരിച്ചുവിട്ടു.
ഹൗസ്ഫുൾ 4
2018 ഒക്ടോബർ 12-ന്, അധിക്ഷേപകരവും വികൃതവുമായ ലൈംഗിക പെരുമാറ്റം സംബന്ധിച്ച് നിരവധി സ്ത്രീകളിൽ നിന്നുള്ള ആരോപണങ്ങൾക്ക് ശേഷം, സംവിധായകൻ സാജിദ് ഖാൻ തന്റെ വരാനിരിക്കുന്ന ചിത്രമായ ഹൗസ്ഫുൾ 4 ന്റെ നിർമ്മാണത്തിൽ നിന്ന് തന്റെ നിരപരാതിത്വം തെളിയുന്നത് വരെ വരെ പിന്മാറുമെന്ന് പ്രഖ്യാപിച്ചു.
നടൻ അക്ഷയ് കുമാറും ട്വിറ്ററിൽ പ്രസ്താവന നടത്തി, സാജിദിന്റെ പിന്മാറ്റം സ്ഥിരീകരിച്ചു, ഇനി ഒരു അറിയിപ്പ് ഉണ്ടാകുന്നത് വരെ ചിത്രത്തിന്റെ ഷൂട്ടിംഗ് നിർത്തിവച്ചു.
മുൻ നടി തനുശ്രീ ദത്ത തനിക്കെതിരെ ഉന്നയിച്ച ആരോപണങ്ങളെത്തുടർന്ന് താനും സിനിമയിൽ നിന്ന് വിട്ടുനിൽക്കുമെന്ന് പിന്നീട് നടൻ നാനാ പടേക്കർ കുറിച്ചു.
ഹൗസ്ഫുൾ 3 യുടെ സഹസംവിധായകനായ ഫർഹാദ് സാംജി, സാജിദ് ഖാനെ മാറ്റി സംവിധായകനാകുമെന്ന് ഒക്ടോബർ 14 ന് പ്രഖ്യാപിച്ചു.
2018 ഒക്‌ടോബർ 15-ന് ഇന്ത്യൻ ഫിലിം ആൻഡ് ടെലിവിഷൻ ഡയറക്‌ടേഴ്‌സ് അസോസിയേഷൻ ഖാന് ഒരു കാരണം കാണിക്കൽ നോട്ടീസ് നൽകി, അതിൽ "നിങ്ങളുടെ പ്രവർത്തനങ്ങൾ ഇന്ത്യൻ ഫിലിം ആൻഡ് ടെലിവിഷൻ ഡയറക്‌ടേഴ്‌സ് അസോസിയേഷന് അപകീർത്തി വരുത്തി" എന്ന് എഴുതിയിരുന്നു.
"നിയമങ്ങളും ചട്ടങ്ങളും അനുസരിച്ച് തുടർനടപടികൾക്കുള്ള നോട്ടീസ് ലഭിച്ച് ഏഴ് ദിവസത്തിനുള്ളിൽ അത്തരം കുറ്റകരമായ പെരുമാറ്റത്തിന് ഖാനിൽ നിന്ന് ഒരു വിശദീകരണം അവർ പ്രതീക്ഷിക്കുന്നു എന്നും മറുപടിയില്ലെങ്കിൽ, എക്സ്-പാർട്ട് തീരുമാനം എടുക്കും."
എന്ന് പ്രസ്ഥാവിച്ചു.
2018 ഡിസംബറിൽ, മൂന്ന് സ്ത്രീകളിൽ നിന്നുള്ള ലൈംഗികാതിക്രമ ആരോപണത്തെത്തുടർന്ന് സാജിദ് ഖാനെ ഐഎഫ്ടിഡിഎയിൽ (ഇന്ത്യൻ ഫിലിം ആൻഡ് ടെലിവിഷൻ ഡയറക്‌ടേഴ്‌സ് അസോസിയേഷൻ) ഒരു വർഷത്തേക്ക് സസ്പെൻഡ് ചെയ്തു.
IFTDA "പോഷ് നിയമത്തിന്റെ അടിസ്ഥാനത്തിൽ പരാതികൾ അന്വേഷിച്ചു" എന്ന് അസോസിയേഷനിൽ നിന്നുള്ള ഒരു സ്രോതസ്സ് പറഞ്ഞു.
ഫോക്സ് സ്റ്റാർ സ്റ്റുഡിയോസ് ഇന്ത്യ
2018 ഒക്‌ടോബർ 19-ന്, കാസ്റ്റിംഗ് ഡയറക്ടറും ആദ്യമായി ചലച്ചിത്ര സംവിധായകനുമായ മുകേഷ് ഛബ്രയെ ഫോക്‌സ് സ്റ്റാർ സ്റ്റുഡിയോസ് ഇന്ത്യ കമ്പനി അവരുടെ ബോളിവുഡ് റീമേക്ക് ദി ഫാൾട്ട് ഇൻ ഔർ സ്റ്റാർസ് ( കിസി ഔർ മന്നി , പിന്നീട് ദിൽ ബേചാരാ എന്ന പേരിൽ) സംവിധാനം ചെയ്യുന്നതിൽ നിന്ന് സസ്പെൻഡ് ചെയ്തു.
ലൈംഗികാതിക്രമ ആരോപണങ്ങളിൽ.
"എന്റെ പ്രശസ്തി സംരക്ഷിക്കാൻ സാധ്യമായ എല്ലാ നിയമ നടപടികളും" പിന്തുടരുമെന്ന് ഒരു പത്രത്തോട് പറഞ്ഞുകൊണ്ട് ഛബ്ര ആരോപണങ്ങൾ നിഷേധിച്ചു.
"മുകേഷ് ഛബ്ര കാസ്റ്റിംഗ് കമ്പനിയുടെ ആന്തരിക പരാതി സമിതി ആരോപണങ്ങളെക്കുറിച്ചുള്ള അന്വേഷണം അവസാനിപ്പിക്കുന്നത് വരെ" ഛബ്രയെ സസ്പെൻഡ് ചെയ്തതായി ഫോക്സ് സ്റ്റാർ സ്റ്റുഡിയോസ് പ്രസ്താവനയിൽ പറഞ്ഞു.
അലോക് നാഥ് v. വിന്റ നന്ദ
2018 ഒക്ടോബറിൽ, മുതിർന്ന നടൻ അലോക് നാഥിനെതിരെ 1990-കളുടെ മധ്യത്തിൽ താര എന്ന ടിവി ഷോയിൽ അദ്ദേഹത്തോടൊപ്പം പ്രവർത്തിച്ച ടിവി പ്രൊഡ്യൂസർ വിന്റ നന്ദ ബലാത്സംഗം ആരോപിച്ചു.
ആരോപണം അലോക് നാഥ് നിഷേധിച്ചു.
തുടർന്ന്, നടിമാരായ രേണുക ഷഹാനെ , ഹിമാനി ശിവപുരി, സന്ധ്യ മൃദുൽ, ദീപിക അമിൻ എന്നിവർ ഒന്നുകിൽ നാഥിന്റെ പെരുമാറ്റത്തെക്കുറിച്ച് അറിയാമെന്ന് സമ്മതിക്കുകയോ തങ്ങൾ തന്നെ അദ്ദേഹത്തിൻ്റെ ചൂഷണത്തിന് വിധേയരായതായ സംഭവങ്ങളെക്കുറിച്ച് എഴുതുകയോ ചെയ്തു.
2018 ഒക്‌ടോബർ 15-ന്, നാഥ് നന്ദയ്‌ക്കെതിരെ മാനനഷ്ടത്തിന് കേസ് കൊടുത്തു, രേഖാമൂലം മാപ്പ് പറയണമെന്നും നഷ്ടപരിഹാരമായി 1 രൂപ നൽകണമെന്നും ആവശ്യപ്പെട്ടു.
ഭാര്യ അഷു നാഥുമായി ചേർന്നാണ് അയാൾ കേസ് ഫയൽ ചെയ്തിരിക്കുന്നത്.
വിന്റ നന്ദയുടെ പോസ്റ്റിൽ സിനി ആൻഡ് ടിവി ആർട്ടിസ്റ്റ് അസോസിയേഷൻ (CINTAA) നാഥിന് കാരണം കാണിക്കൽ നോട്ടീസ് അയച്ചു.
കുറ്റം തെളിയുന്നത് വരെ താൻ നിരപരാധിയാണെന്നും നോട്ടീസ് പിൻവലിക്കണമെന്നും താരം ആവശ്യപ്പെട്ടു.
അലോക് നാഥിന്റെ വ്യവഹാരത്തിന് മറുപടിയായി, ഒക്ടോബർ 15-ന് വിന്റ നന്ദയുടെ അഭിഭാഷകൻ  "ആരോപണങ്ങളുടെ ഗൗരവം വൈകിപ്പിക്കാനും വ്യതിചലിപ്പിക്കാനും വേണ്ടിയുള്ള ഭീഷണികളും മാനനഷ്ടക്കേസുകളും അവരെ ഭയപ്പെടുത്തുകയില്ല" എന്ന് പ്രതികരിച്ചു.
ബലാത്സംഗ ആരോപണങ്ങൾ ചർച്ച ചെയ്യുന്നതിനായി നവംബർ 12-ന് നടന്ന ബോഡി മീറ്റിംഗിൽ ഹാജരാകാതിരുന്നതിനെ തുടർന്ന് 2018 നവംബർ 14-ന് അലോക് നാഥിനെ CINTAA അവരുടെ സംഘടനയിൽ നിന്ന് പുറത്താക്കുകയും പകരം 'കാരണം കാണിക്കൽ' നോട്ടീസിന് മറുപടി അയയ്ക്കുകയും ചെയ്തു.
ഗ്രൂപ്പിന്റെ ഇസി (എക്‌സിക്യൂട്ടീവ് കമ്മിറ്റി) "ഏകകണ്‌ഠേന അദ്ദേഹത്തെ പുറത്താക്കി" എന്ന് CINTAA സെക്രട്ടറി ജനറൽ സുശാന്ത് സിംഗ് അഭിപ്രായപ്പെട്ടു.
തീരുമാനത്തെ അഭിനന്ദിച്ചുകൊണ്ട് പുറത്താക്കലിനോട് നന്ദ പ്രതികരിച്ചു.
KWAN എന്റർടൈൻമെന്റ്
2018 ഒക്ടോബർ 16-ന് എന്റർടൈൻമെന്റ് ടാലന്റ് മാനേജ്‌മെന്റ് ഏജൻസിയായ KWAN, സ്ഥാപകൻ അനിർബൻ ബ്ലാ നാല് സ്ത്രീകളെ പരസ്യമായി ഉപദ്രവിച്ചതായി ആരോപണം ഉയർന്നതിനെത്തുടർന്ന് അദ്ദേഹത്തോട് സ്ഥാനമൊഴിയാൻ ആവശ്യപ്പെട്ടതായി പ്രഖ്യാപിച്ചു.
ദീപിക പദുക്കോൺ , ടൈഗർ ഷ്രോഫ് , രൺബീർ കപൂർ തുടങ്ങിയ പ്രമുഖരെ പ്രൊമോട്ട് ചെയ്യുന്ന കമ്പനിക്ക് ലൈംഗികാതിക്രമം തടയുന്നതിനുള്ള കമ്മിറ്റിയുണ്ട്.
വൈരമുത്തു
തമിഴ് കവി, ഗാനരചയിതാവ്, രചയിതാവ്, പത്മഭൂഷൺ , സാഹിത്യ അക്കാദമി അവാർഡ് എന്നിവയുൾപ്പെടെ വിവിധ അവാർഡുകൾ നേടിയ വ്യക്തി എന്നിങ്ങനെ പല തരത്തിൽ അറിയപ്പെടുന്ന വൈരമുത്തുവിനെതിരെ തമിഴ് സിനിമാ മേഖലയിലെ നിരവധി വനിതാ ഗായകരും കലാകാരന്മാരും ലൈംഗിക ദുരുപയോഗവും ലൈംഗിക പീഡനവും ആരോപിച്ചു.
കുറച്ച് സ്ത്രീകൾ തങ്ങളുടെ ആരോപണങ്ങൾ അജ്ഞാതമായി വിവരിച്ചു, എന്നാൽ ഗായിക ചിന്മയി തന്റെ ട്വിറ്റർ അക്കൗണ്ട് ഉപയോഗിച്ച് ഭീഷണിപ്പെടുത്തലിന്റെയും ഉപദ്രവത്തിന്റെയും സന്ദർഭങ്ങൾ എടുത്തുകാണിച്ചു.
ഇതിനെത്തുടർന്ന് അമേരിക്കയിലെ കാലിഫോർണിയ ആസ്ഥാനമായി പ്രവർത്തിക്കുന്ന ആർട്ടിസ്റ്റും ഫോട്ടോഗ്രാഫറും സംഗീതജ്ഞയുമായ സിന്ധുജ രാജാറാമും വൈരമുത്തുവിനെതിരെ ആരോപണമുന്നയിക്കുകയും തനിക്ക് നേരിടേണ്ടി വന്ന പീഡനങ്ങളെക്കുറിച്ച് വിശദമായി പറയുകയും ചെയ്തു.